# Айтос (Ном Лерин)

### от Уикипедия, свободната енциклопедия

Айтос
Данни
Население: | 857 (2001)
Надм. височина: | 612 м
Геогр. положение: | 40° 40' 0 сев. ш. 21° 33' 0 изт. д.
Пощ. код: | 530 75
Тел. код: |

Айтос или Аетос (на гръцки Αετός, Аетос, в превод орел) е село в Република Гърция, център на едноименния Дем Айтос в Ном Лерин (Флорина), Област Западна Македония с 1 535 жители (2001). Селото е разположено в северната част на котловината Саръгьол на 46 километра южно от номовия център Лерин (Флорина) и на 12 километра западно от Суровичево в подножието на рида Радош, част от планината Вич.

## [редактиране] История

Според легендата селото дължи името си на турския бей Айти от съседното турско село Горицко, чийто чифлик е бил Айтос. Селото е основано от жители на изоставеното Островско село Бегна.

В 1889 Стефан Веркович пише, че в селото живеят 84 български семейства (429 души).[1] В "Етнография на вилаетите Адрианопол, Монастир и Салоника", издадена в Константинопол в 1878 година и отразяваща статистиката от 1873 Айтос е посочено като село с 30 домакинства с 88 жители българи и 503 жители мюсюлмани.[2]

Според статистиката на Васил Кънчов в 1900 Айтос има 950 жители българи и 60 жители цигани. [3] В началото на 20 век всички жители на Айтос са под върховенството на Българската екзархия. По данни на секретаря на екзархията Димитър Мишев в 1905 година в селото има 1064 българи екзархисти и 66 цигани християни и функционира българско училище. [4]

След Балканската война селото попада в Гърция. Преброяването от 1913 година показва 785 жители, а това от 1928 - 941. В 1932 година в Айтос има 166 българогласни семейства, от които 159 са с "изявено българско съзнание". Преброяването от 1940 година показва 1 189 жители.

В 1945 година в селото има 1 335 българофони, 1 185 от които с "негръцко национално съзнание", 50 с гръцко и 100 с "неустановено национално съзнание". Селото пострадва по време на Гръцката гражданска война - в Югославия се изселват 20 семейства, а много други в другите социалистически страни и отвъд океана.

Преброяванията от 1951, 1961 и 1971 показват съответно 1 056, 1016 и 823 жители. Намаляването на населението през 60-те се дължи на емиграция в Австралия и Канада.

## [редактиране] Дем Айтос

Според преброяването от 2001 година Дем Айтос има 3 727 жители и в него влизат следните демови секции и населени места:

  - Демова секция Айтос
    - село Айтос (Αετός) (857 жители)
  - Демова секция Аграпидиес
    - село Аграпидиес (Αγραπιδιές) (Горицко) (250 жители)
  - Демова секция Анаргири
    - село Анаргири (Ανάργυροι) (Рудник) (498 жители)
  - Демова секция Аспрогия (416 жители)
    - село Аспрогия (Ασπρόγεια) (Сребрено) (375 жители)
    - село Перикопи (Περικοπή) (Прекопана) (41 жители)
  - Демова секция Валтонера
    - село Валтонера (Βαλτόνερα) (Долно Неволяни) (312 жители)
  - Демова секция Лимнохори
    - село Лимнохори (Λιμνοχώρι) (Свети Тодор) (323 жители)
  - Демова секция Педино
    - село Педино (Πεδινό) (Любетино) (462 жители)
  - Демова секция Склитро
    - село Склитро (Σκλήθρο) (Зелениче) (609 жители)

На територията на дема са и изоставените села Врабчин (Χειμάδιο, Химадио) и Горно и Долно Новоселско (Άνω и Κάτω Νέα Κόμη, Ано и Като Неа Коми).

## [редактиране] Външни връзки

- Христо Силянов. Писма и изповеди на един четник.

## [редактиране] Бележки

1. ↑ Стефан Веркович. „Топографическо-этнографический очерк Македонии“. СПб, 1889.
2. ↑ „Македония и Одринско. Статистика на населението от 1873 г.“ Македонски научен институт, София, 1995.
3. ↑ Васил Кънчов. „Македония. Етнография и статистика“. София, 1900.
4. ↑ D.M.Brancoff. "La Macedoine et sa Population Chretienne". Paris, 1905.

Дем Айтос (Аетос) |
--- | ---
Айтос (Аетос) | Горицко (Аграпидиес) | Долно Неволяни (Валтонера) | Зелениче (Склитро) | Любетино (Педино) | Прекопана (Перикопи) | Рудник (Анаргири) | Сребрено (Аспрогия) | Свети Тодор (Лимнохори)

Деми в Ном Лерин |
--- | ---
Айтос (Аетос) | Вощарани (Мелити) | Долно Клещино (Като Клинес) | Кучковени (Перасма) | Лерин (Флорина) | Преспа | Суровичево (Аминдео) | Чалджиево (Филотас)

Общини в Ном Лерин |
--- | ---
Лехово (Елеово) | Мокрени (Варико) | Невеска (Нимфео) | Смърдеш (Кристалопиги)

Взето от „http://bg.wikipedia.org../../../%D0%B0/%D0%B9/%D1%82/%D0%90%D0%B9%D1%82%D0%BE%D1%81_%28%D0%9D%D0%BE%D0%BC_%D0%9B%D0%B5%D1%80%D0%B8%D0%BD%29_a139.html“.

Категории: Ном Лерин | Села в Гърция | Български общности в чужбина | Деми и общини в Гърция

##### Views

- Статия
- Беседа
- Текуща версия

##### Търсене

##### На други езици

- English